Diari Oficial de la Generalitat Valenciana


Sumari del DOGV 3679, del 02-02-2000 (2000/691)

RESOLUCIÓ de 28 de gener de 2000, de la Direcció General de Justícia, per la qual s’adjudiquen destinacions als metges forenses integrats a l’Institut de Medicina Legal de València, que no han obtingut destinació en virtut del concurs de mèrits convocat per Resolució de 16 de juliol de 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/691


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 28 de gener de 2000, de la Direcció General de Justícia, per la qual s'adjudiquen destinacions als metges forenses integrats a l'Institut de Medicina Legal de València, que no han obtingut destinació en virtut del concurs de mèrits convocat per Resolució de 16 de juliol de 1999. [2000/Q691]
  
Per la Resolució de 17 de gener de 2000, de la Direcció General de Justícia, s'ha resolt el concurs de mèrits establit en la disposició transitòria segona del Decret 126/1998, d'1 de setembre, del Govern Valencià, per a cobrir els llocs de treball de la relació inicial de l'Institut de Medicina Legal de València.
  
L'anterior resolució, en l'apartat primer, nomena en cada lloc convocat els funcionaris que, havent participat en el concurs de mèrits, han obtingut la major puntuació en els llocs sol·licitats, i en l'apartat quart, declara desertes les places per a les quals no hi ha candidats per al seu nomenament, havent de realitzar-se en aquestes els nomenaments de metges forenses, integrats a l'Institut de Medicina Legal, segons estableix el procediment previst en la base novena, punt tercer, de la convocatòria del concurs.
  
Aquesta Direcció General de Justícia, de conformitat amb allò que s'ha disposat en els articles 501 i 502 de la Llei Orgànica 6/1985, d'1 de juliol, del Poder Judicial, la disposició addicional primera i els articles concordants del Reial Decret 181/1993, de 9 de febrer, sobre integració dels metges del Registre Civil, els articles 20, 28 i la disposició transitòria segona del Reial Decret 296/1996, de 23 de febrer, pel qual s'aprova el Reglament Orgànic del Cos Nacional de Metges Forenses, la disposició transitòria segona del Decret 126/1998, d'1 de setembre, del Govern Valencià, de constitució i regulació de l'Institut de Medicina Legal de València, les bases de la convocatòria del concurs establides en la Resolució de 16 de juliol de 1999 i l'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
Nomenar amb caràcter definitiu en els llocs de treball de la relació inicial de llocs de treball de l'Institut de Medicina Legal de València els metges forenses, integrats en el citat institut, que no han obtingut destinació, mitjançant Resolució de 17 de gener de 2000, de la Direcció General de Justícia, per la qual es resol el concurs de mèrits convocat per Resolució de 16 de juliol de 1999, que es corresponen amb la següent relació:
  
Lloc 13: metge forense Registre Civil, el senyor Jacinto José Quinza Valero, Document Nacional d'Identitat 47695195.
  
Lloc 23: metge forense Policlínica, la senyora María del Carmen Salvador Martínez, Document Nacional d'Identitat 20004341.
  
Segon
  
De conformitat amb la base deu de la convocatòria del concurs de mèrits, les destinacions adjudicades són irrenunciables, excepte per a aquells participants que amb anterioritat a l'acabament del termini d'al·legacions establit en la base vuitena de la convocatòria hagueren obtingut una altra destinació com a metge forense en una altra administració i hagueren optat per aquesta, amb la comunicació prèvia a la Direcció General de Justícia, en la forma indicada en la mencionada base vuitena.
  
Tercer
  
La presa de possessió en els llocs de treball de l'Institut de Medicina Legal en els que han sigut nomenats els metges forenses, mitjançant aquesta resolució, es realitzarà el dia 16 de febrer de 2000, i cessaran en les seues anteriors destinacions el mateix dia.
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, en un termini de dos mesos comptats des de l'endemà de la publicació, conformement a allò que s'ha disposat en els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant de la Direcció General de Justícia, en el termini d'un mes comptat a partir de l'endemà a la publicació, conformement a allò que s'ha disposat en els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.